jaar te loods. Ons was van plan om in Suid-Afrika te repeteer en daarna met die toneelstuk te toer, maar weens ander verpligtinge kon Chris nie meer SuidAfrika besoek nie. Met die samewerking van die Next Generation Placement program kon ons egter ander teatervervaardigers nooi om by ons aan te sluit en sodoende die artistieke proses en kulturele uitruiling verder verryk. Die Franse teatervervaardiger, Charlotte Loriot, is ondermeer Suid-Afrika toe genooi om as dramaturg by die projek betrokke te raak. Die doel was om ’n span mense van verskeie kulturele en nasionale agtergronde bymekaar te kry om saam ’n toneelstuk vir jong gehore te skep. Ons tema was Die oorlog wat jy nie sien nie – ’n ondersoek na die invloed van wêreldkonflik op kinders. Ek was van plan om self ’n produksiereeks van tien dele in lyn met hierdie tema te vervaardig, dus sou die samewerking die aanvanklike gedeelte van die reeks vorm. Die titel was Die weeskind van Gaza en geskoei op die 2014 Israel / Gaza bomaanvalle. Die verhaal, wat vermoedelik in Gaza plaasvind, word vertel deur die oë van ’n kind en het gehandel oor die invloed wat die konflik in 2014 op hulle gehad het. Buiten ons kulturele en politieke verskille en ook die sensitiwiteit van die onderwerp, was ons grootste uitdaging om die komplekse politieke konflik as ’n eenvoudige en verstaanbare verhaal vir kinders en jong gehore aan te bied. As teartervervaardigers is dit vir ons van uiterste belang om kontemporêre kwessies op ’n wyse aan te spreek dat jong mense dit sal verstaan. Só het ons die doeltreffendheid van ’n allegoriese verhaal ontdek (wat die onderstaande uittreksel beklemtoon): Na ’n vuurpylaanval word ’n seuntjie vertel dat sy ouers na ’n beter plek weggeneem is. Gewapen met ’n saamgeflansde vliegtuig, helm, GPS en ’n kajuit vol moed, beraam hy en sy troeteldier ’n plan om hulle te gaan soek.